Diari Oficial de la Generalitat Valenciana


Sumari del DOGV 2793, del 17-07-1996 (1996/838821)

ORDRE de 25 de març de 1996, de la Conselleria de Cultura, Educació i Ciència, per la qual s'autoritza el canvi de domicili del centre privat Escolania de Nuestra Señora de los Desamparados, de València.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2793

Data del DOGV
:   17-07-1996

Secció del DOGV
:   ALTRES DISPOSICIONS

Número del document
:   1996/838821


Data del document
:   25-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de març de 1996, de la Conselleria de Cultura, Educació i Ciència, per la qual s'autoritza el canvi de domicili del centre privat Escolania de Nuestra SeÑora de los Desamparados, de València.   
L'expedient l'ha iniciat el representant del titular del centre Escolania de Nuestra SeÑora de los Desamparados en sol·licitud d'autorització del canvi de domicili de les seues instal·lacions docents al carrer Governador Vell, 23, de València.  
El centre obtingué la classificació definitiva per a fer ensenyaments d'EGB amb 3 unitats en les instal·lacions del carrer Trinitaris, 3 de València, per l'Ordre del Ministeri d'Educació i Ciència de 26 de març de 1974 (BOE de 21 de maig de 1974).  
L'Ordre de 6 de maig de 1992, de la Conselleria de Cultura, Educació i Ciència (DOGV de 24 de juny), va autoritzar definitivament per a impartir Educació Primària per a 4 unitats i capacitat per a 100 llocs escolars.  
El centre funciona en règim de concert en el nivell d'Educació Primària/EGB, segons consta en l'Ordre de 14 d'abril de 1993, de la Conselleria de Cultura, Educació i Ciència (DOGV de 25 de juny de 1993).  
La Direcció General de Centres Docents aprovà mitjançant la Resolució de 21 de juliol de 1994, el projecte de les obres per a l'autorització del canvi de domicili, ja que compleix els requisits mínims que, pel que fa als espais educatius, estableix el Reial Decret 1004/91, de 14 de juny amb l'excepció que permet la disposició addicional quarta, per tractar-se d'un centre que atén a població d'especials característiques escolars.  
Atès l'informe favorable de la Unitat Tècnica.  
Atesos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1487/1994 d'1 de juliol (BOE de 28 de juliol), el Reial Decret 1004/1991, de 14 de juny (BOE de 26 de juny) pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar al centre docent privat que més avall s'indica, el canvi de domicili per trasllat de les instal·lacions docents, en les condicions i capacitat que s'especifiquen:  
Centre: Escolania de Nuestra SeÑora de los Desamparados  
Titular: Real Basílica de Nuestra SeÑora de los Desamparados  
Nou domicili: c/ Governador Vell, 23  
Localitat: València  
Província: València  
Ensenyaments autoritzats: Educació Primària amb 4 unitats i 100 llocs escolars.  
Codi: 28002467  
Segon  
Autoritzar provisionalment la implantació de 8é d'EGB durant el curs escolar 96/97 en una de les unitats destinades a l'Educació Primària.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 25 de març de 1996.  
El conseller de Cultura, Educació i Ciència,  
FERNANDO VILLALONGA CAMPOS